BlackKakapo/recipes-ro huggingface dataset:
Perisoare de pui cu smantana Reteta  

Ingrediente:
● Piept de pui - 600 g 
● Oua - 1 buc 
● Fulgi de ovaz fini - 50 g 
● Conopida - 100 g  (optinal)
● Morcovi - 200 g  (sau dovleac crud)
● Ceapa alba - 1 buc 
● Smantana dulce pentru gatit -25-32% - 500 ml 
● Sare - 1 lingurita 
● Patrunjel verde - 2 linguri 

Mod de preparare:
1. Carnea de pui si ceapa se trec prin masina de tocat carne.
2. Conopida si morcovul se dau prin robot, sa fie cam de marimea bobului de orez.
3. Peste carne adaugat legumele, fulgii de ovaz, oul si sare dupa gust si preferinte.
4. Amestecati bine compozitia sa fie cat mai uniforma.
5. Formati persioarele si le aranjati in oala de fiert pe aburi.
Nu uitati sa turnati apa in oala de mai jos.
6. Lasati sa fiarba pe aburi 30-40 de minute.
7. Apoi le treceti intr-o tigaie adanca sau oala cu fund mai gors.
8. Din aceasta cantitate de ingrediente eu am fiert 2 ture de perisoare.
Dupa ce a fost gata prima tura, le-am mutat si am pus restul iar la fiert.
9. Dupa ce au fiert toate perisoarele turnati peste ele smantana dulce si le puneti la fiert.
10. Cand incepe sa fiarba, amestecati si lasati 10-15 minute la foc mic.
11. Observati ca dupa acest timp sosul se ingroasa si are consistenta perfecta.
Daca smantana este mai putin grasa s-ar putea sa nu se ingroase asa de bine.
Potriviti de sare, presarati patrunjelul tocat.
12. Acoperiti oala cu capac si inchideti focul, lasati 10 minute sa se patrunda inainte de servire.
13. Serviti cu orice garnitura de orez, couscous, paste, cartofi, etc.
Pofta Buna!
Pui cu hrisca la cuptor 

Ingrediente:
● Pulpe de pui - 5 buc  (puteti pune si bucati de pui, aripioare, etc.)
● Hrisca - 1 pahar  (de 250ml)
● Apa - 2 pahare 
● Usturoi - 2 buc  (2 catei de usturoi pisat sau 0.5 lingurite de usturoi praf)
● Unt - 50 g 
● Sare,piper - 1 lingurita  (dupa gust)
● Ierburi uscate(busuioc, patrunjel,etc) - 1 lingurita  (eu am pus acum patrunjel, piper si boia de ardei dulce)

Mod de preparare:
1. Hrisca se spala bine, apoi se pune intr-un bol si se toarna 2 pahare de apa clocotita peste ea - amestecati si lasati asa 10 minute.
2. In acest timp pregatiti bucatile de carne - le spalati si le asezonati cu sare, piper, patrunjel si boaia de ardei.
3. In apa cu hrisca adaugati usturoiul, sare, piper si optional niste patrunjel uscat/verde - amestecati bine.
4. Turnati acest amestec intr-o tava adanca de cuptor. Deasupra puneti bucatile de pui si si bucatele de unt.
Din pacate nu am poza la cum am pus carnea dar va dati seama cam ce trebuie sa fie.
5. Acoperiti tava cu un capac sau folie de aluminiu si o dati la cuptor preincalzit la 200 de grade pentru aproximativ 50 de minute.
6. Dupa acest timp observati ca hrisca se umfla si cuprinde putin puiul. Scoateti folia si mai lasati tava 10 minute la cuptor.
7. Si gata, doar intr-o ora aveti o mancare de hrisca perfecta.
8. Noi am servit-o cu niste salata de varza murata - puteti si cu niste salata de legume, orice preferati.
Pofta Buna!
Vafe(Gofre) cu cascaval Reteta  

Ingrediente:
● Oua - 4 buc 
● Lapte - 100 ml 
● Faina - 200 g 
● Praf de copt - 10 g 
● Ulei - 50 ml 
● Cascaval - 80 g  (sa fie ras fin)
● Marar - 1 lingura  (am in vedere marar tocat - este optional si puteti folosi orice verdeata va place, sau nimic)

Mod de preparare:
1. Intr-un bol puneti laptele si ouale, mixati bine cu un tel sau mixer.
2. Adaugati faina si praful de copt.
3. Amestecati insistent si bine, sa nu fie cocoloase.
4. Acum puneti uleiul, verdeata(aici marar tocat) si cascavalul ras fin.
5. Iar amestecati bine.
6. Aici vedeti formele de silicon de la Tupperware in care fac eu vafele.Sunt 4 vafe in fiecare forma, eu am 2 si imi ajung perfect pentru tava mare de cuptor.
Le puteti gasi la orice distribuitor Tupperware din tara, lista completa aici.
7. Puneti cate 2 linguri de aluat in fiecare loc de vafa si nivelati cu o lingura sau spatula sa se umple bine spatiile.
8. Le coaceti timp de 15-20 de minute la cuptor preincalzit la 180 de grade.
9. Apoi atent le rasturnati din forme in tava de cuptor, va ajutati cu o manusa sau prosop.
10. Le mai puneti 2-3 minute in cuptor si apoi le serviti cum va place - simplu cu un iaurt sau smantana/branza, cu o salata sau ca baza pentru diverse aperitive.
Pofta Buna!
Baclava turceasca 

Ingrediente:
● Foi de placinta - 26 buc  (cam 2 pachete de foi, cantitatea depinde de producator - voi trebuie sa aveti in final 26 de foi fine)
● Unt - 300 g  (topit)
● Nuci - 300 g 
● Scortisoara - 2 linguri  (+optional un varf de cutit de nucsoara)
● Zahar - 350 g  (50g pentru umplutura si 300g pt sirop)
● Apa - 300 ml 
● Miere - 5 linguri  (+optional sucul de la jumatate de lamaie)

Mod de preparare:
1. Nucile le puneti intr-o tava si le dati in cuptorul incalzit la 200 grade pentru aproximativ 10 minute - sa se rumeneasca usor.
Aveti grija sa nu le ardeti.
2. Apoi la maruntiti bine, adaugati scortisoara, nucsoara si zaharul.
Amestecati si aceasta va fi umplutura de nuci.
3. La aceste cantitati am folosit tava de cuptor cu 4 ochiuri.
Deci, se unge tava cu unt topit.
4. Aranjati in tava 10 foi de placinta, fiecare unsa cu unt. Daca foile nu cuprind perfect dimensiunea tavii taiati surplusul cu o foarfeca.
Peste presarati 1/3 din cantitatea de nuci.
5. Urmatorul strat vor fi 6 foi de placinta, unse toate cu unt.
Deasupra presarati iarasi 1/3 din nuci.
6. Urmeaza inca 6 foi unse cu unt si restul de 1/3 din umplutura de nuci.
7. Si la urma aranjati 4 foi unse cu unt, bineinteles.Ultima foaie unsa mai insistent cu unt.
Deci: 10 foi(+nuci)+6 foi(+nuci)+6 foi(+nuci)+4 foi.
Puneti tava cu baclava la frigider pentru 40 de minute.
8. In acest timp pregatim siropul:
- amestecati apa cu  300g de zahar, lasati sa fiarba cam 10 minute la foc mic, la urma optional puteti adauga suc de lamaie(eu nu am pus).
Lasati sa se racoreasca bine, sa fie abia cald, sau chiar rece.
9. Tava cu baclava se scoate din frigider si atent se taie romburi/patratele.
10. Restul de unt il turnati deasupra, intre taieturi.
Puneti tava la cuptor preincalzit la 180 de grade pentru aproximativ 25-30 de minute.
11. Cat se coace baclavaua in siropul racit adaugati cele 5 linguri de miere, amestecati sa se dizolve.
12. Imediat cum s-a copt si rumenit frumos, o scoateti din cuptor si turnati peste ea siropul rece.
Deci baclavaua fierbinte+sirop racorit.
Lasati sa se raceasca complet apoi lasati pentru 6-8 ore la rece, in frigider cel mai bine.
13. Dupa acest timp este gata de servit, insiropata bine si racoroasa.
14. Si inca o poza, mai de aproape, sper si mai convingatoare :)
Pofta Buna!
Ghiveci de legume 

Ingrediente:
● Fasole galbena pastai - 200 g 
● Conopida - 300 g 
● Dovlecei - 1 buc 
● Ardei gras - 2 buc 
● Vinete - 1 buc 
● Morcovi - 1 buc 
● Ceapa alba - 2 buc 
● Cartofi - 3 buc 
● Pasta de tomate - 2 linguri  (eu am pus din sosul meu magic pentru mancaruri)
● Ulei de floarea soarelui - 200 ml 
● Sare - 1 lingurita 
● Piper negru - 0.25 lingurite  (puneti si sarea si piperul dupa gust)

Mod de preparare:
1. Fiindca nu toate legumele se prelucreaza termic in acelasi fel si acelas timp, le-am grupat cat de cat si vedeti in pasi cum le-am pregatit pentru ghiveci.
Aici in poza vedeti fasolea curatata si spalata, rupta bucati medii. Conopida taiata bucati mici si spalata.
2. Dovleceii, vinetele si ardeii se spala, curata si se taie bucati mai maricele. Nu am poza cu morcovii, cartofii si ceapa - acestia se curata si se spala.
3. Pastaile se fierb 3 minute in apa cu sare.
4. Si imediat se scot intr-un vas cu apa rece(ca sa oprim procesul de gatire, legumele sa fie al dente).
5. La fel se fierbe conopida, 3 minute si se scoate intr-un vas cu apa rece.
6. Incingeti ulei intr-o tigaie si caliti pe foc iute dovleceii. Cand sunt gata, adica usor rumeni,  ii scoateti intr-o farfurie, dar nu le scoateti cu tot cu ulei, acesta il lasati in tigaie.
7. In uleiul in care ati calit dovelcelul, aduagati ardeii si la fel - caliti pana se rumenesc usor si scoateti din ulei.
Repetati procedura si cu vinetele.
8. Aici vedeti acest amestec de legume calite, le-am pus intr-un bol mai adanc in care voi amesteca ghiveciul la final.
9. Si mai avem putina treaba la plita si gata :)
Morcovii taiati rondele se calesc intr-o alta tigaie cu putin ulei.
10. Peste vreo 5 minute adaugati ceapa taiata julien - amestecati si lasati sa se caleasca vreo 10 mnute.
11. Adaugati pasta de rosii, amestecati, mai lasati 2 minute si luati de pe foc.
12. Si acum momentul final - toate legumele se amesteca.
La dovlecei, vinete si ardei adaugati pastaile si conopida(scoase din apa).
13. Apoi adaugati cartofii taiati cubulete.
14. Si ultima serie de legume: amestecul de morcovi si ceapa.
Puneti putina sare (restul sarati dupa ce scoateti ghiveciul din cuptor), piperul. Amestecati bine toate legumele, dar atent sa nu le faceti terci.
15. Mutati toata compozitia intr-o tava de cuptor adanca.
16. Puneti deasupra o folie de aluminiu si puneti tava la cuptor preincalzit la 200 de grade, pentru 1 ora.
Dupa acest timp, incercati cartofii daca sunt gata, daca nu - mai lasati cat este nevoie.
17. Este delicios si cald si rece, ca mancare sau ca o garnitura.
Pofta Buna!
Budinca de paste cu pui si ciuperci 

Ingrediente:
● Paste - 500 g  (aici Fusilli mici)
● Piept de pui - 1 buc 
● Ciuperci albe proaspete - 500 g  (sau o conserva de ciuperci in apa)
● Oua - 5 buc 
● Smantana - 200 g 
● Sare - 1 lingura 
● Piper negru macinat - 0.25 lingurite 
● Ulei de floarea soarelui - 50 ml 
● Cascaval clasic - 100 g 
● Branza telemea - 100 g  (de vaca sau oaie)

Mod de preparare:
1. Pieptul de pui se taie bucatele mici si se pune la calit in putin ulei - amestecati periodic.
2. Cand carnea incepe sa se rumeneasca adaugati ciupercile taiate marunt sau cele din conserva scurse bine de apa.
Amestecati si lasati sa se mai caleasca impreuna 5 minute.
3. Apoi potriviti de sare si piper, opriti focul.
4. Pastele se fierb conform instructiunilor de pe eticheta, se spala bine cu apa rece si se pun intr-un bol adanc.
5. Intr-un bol mai mic amestecati(cu un tel sau furculita) ouale cu smantana, putina sare si piper.
6. In bolul cu paste adaugati branza telemea maruntita bine cu mainile sau o furculita.
7. Apoi adaugati ciupercile si carne, peste toate turnati compozitia de oua si smantana.
8. Toate astea amestecate bine se pun intr-o tava adanca de cuptor(unsa cu putin ulei sau unt) si se presara cu cascavalul dat prin razatoare.
9. O puneti la cuptor preincalzit la 200 grade pentru 35-40 de minute.
10. O serviti imediat sau o lasati macar 15-20 minute sa se mai consolideze cascavalul.
Daca o serviti mai fierbinte nu se va tine chiar perfect, asa o sectiune ca in poza se poate face cand budinca este calda, nu fierbinte.
Pofta Buna!
Biscuiti "Ochi de Ingeri" 

Ingrediente:
● Faina alba calitate superioara - 240 g 
● Unt - 150 g  (moale la temperatura camerei)
● Galbenusuri de ou - 2 buc 
● Zahar pudra - 70 g 
● Esenta de vanilie - 1 buc 
● Sare - 0.25 lingurite 
● Coaja de lamaie rasa - 1 lingura 
● Dulceata de zmeura - 100 g  (sau orice dulceata mai densa, marmelada, gem)

Mod de preparare:
1. Intr-un bol puneti toate ingredientele, inafara de dulceata.
2. Amestecati bine cu un mixer, eu am folosit spiralele de la el.
3. Apoi cu mainile adunati aluatul.
4. Formati o bila de aluat, inveliti intr-o punga si o puneti la frigider pentru 2 ore.
5. Dupa acest timp taiati aluatul in bucatele mici.
6. Formati bile mici din fiecare bucatica si le puneti pe o tava de cuptor asternuta cu hartie de copt. Va iese exact o tava din aceste cantitati.
7. Cu degetul faceti adancituri in mijlocul fiecarei bile.
8. Le coaceti 10-12 minute in cuptor preincalzit la 200 grade, pana incep usor sa se rumeneasca.
9. Lasati sa se racoreasca apoi puneti cate putina dulceata in fiecare adancitura. Eu am pus zmeura preparata cu zahar, fara fierbere.
Lasati peste noaptea sa se usuce putin dulceata deasupra, va fi mai usor de depozitat si mancat, sa nu va murdariti.
10. Pudrati cu zahar si serviti.
Foarte bune, fragede, aromate si foarte fine, le recomand neaparat.
Pofta Buna!
Triunghiuri cu lamaie si cocos 

Ingrediente:
● Unt - 50 g 
● Lamaie - 1 buc 
● Zahar - 170 g 
● Lapte - 200 ml 
● Faina alba - 200 ml  (2/3 de pahar)
● Nuca de cocos - 50 g  (fulgi de nuca razuiti)
● Oua - 3 buc 

Mod de preparare:
1. Untul se topeste si se lasa putin la racorit.
2. In acest timp se razuieste coaja de lamaie - aveti grija sa nu atingeti portiunea alba.
3. Si se scurge toata zeama din lamaie.
4. Intr-un bol turnati untul topit si restul ingredientelor - amestecati bine cu un tel sau mixer.
5. Va iesi un aluat destul de lichid, asa si trebuie.
Il turnati intr-o tava asternuta cu hartie de copt - eu am folosit una de silicon(28cm diametru) si nu am mai asternut-o.
6. O coaceti la cuptor preincalzit la 180 grade timp de 40-45 minute.
7. Lasati sa se racesca complet, taiati cum va place - eu le-am facut triunghiuri.
8. Si savurati :)
Pofta Buna!
Supa crema cu telina si conopida 

Ingrediente:
● Radacina de telina - 200 g  (o radacina medie/mica)
● Conopida - 200 g 
● Ceapa alba - 1 buc 
● Dovlecel - 100 g 
● Cartofi - 1 buc 
● Foaie de dafin - 2 buc 
● Ulei de floarea soarelui - 3 linguri 
● Patrunjel uscat - 1 lingurita 

Mod de preparare:
1. Pregatit legumele - le spalati, curatati, etc..
2. Intr-o cratita puneti legumele taiate bucati mari, turnati cam 2 litri de apa si puneti oala pe foc.
3. Cand incepe sa fiarba, adaugati uleiul, frunza de dafin, faceti focul mic si lasati sa fiarba domol cam 40 de minute.
4. Dupa acest timp, scoateti frunza de dafin si blendati bine compozitia.
5. Potriviti de sare, daca o vreti mai lichida adaugati apa fiarta sau putina smantana lichida dulce.
Adaugati patrunjelul, lasati sa fiarba 1 minut.
6. Si gata, serviti cu crutoane si eventual smantana.
Pofta Buna!
Fasole batuta 

Ingrediente:
● Fasole uscata alba - 300 g  (sau luati fasole gata fiarta la conserva)
● Ceapa alba - 5 buc  (cantitatea de ceapa depinde de preferintele dvs - o puteti micsora sau mari)
● Usturoi - 4 buc  (4 catei- sau 1 lingurita de usturoi granulat)
● Frunza de dafin - 2 buc 
● Ulei de floarea soarelui - 100 ml 
● Sare - 1 lingura  (puneti dupa gust)
● Piper negru - 0.25 lingurite  (optional)
● Pasta de tomate - 2 linguri 

Mod de preparare:
1. Fasolea se fierbe in multa apa, cu 2 frunze de dafin, 1 ceapa intreaga si 2-3 inguri de ulei - o fierbeti la foc mic, fara sare, si daca nu ajunge apa adaugati doar apa clocotita fierbinte. Altfel se intareste si nu va fi atata de buna.
Cand este moale, scoateti ceapa, frunza de dafin, scurgeti apa (atentie nu aruncati apa in care a fiert fasolea).
Eu am folosit fasole din aceea mai lunga cu puncte maronii pe ea,asta am avut in casa si a fost f.buna.
2. Peste fasolea scursa adaugati usturoiul pisat, sarea si piperul dupa gust.
3. Pisati bine toata fasolea, cu blenderul sau cu presa pentru piure. Dupa ce ati facut piureul probati inca o data de sare, daca mai este nevoie mai adaugati. Apoi ca sa obtineti un piure mai moale (daca  este mai uscat piureul obtinut), puteti sa mai adaugati apa in care a fiert fasole, cate putin, ametecati pana obtineti consistenta dorita.
4. Piureul de fasole il puneti in farfurii si neteziti cu o lingura, recomand sa nu puneti un strat mai gros de 1.5 - 2 cm.
5. Ceapa se taie solzisori si se caleste in mult ulei pana se rumenste.
6. Cand incepe sa se rumeneasca adaugati 1-2 linguri de pasta de rosii, boia sau alta pasta de zarzavat preferata (eu pun pasta de zarzavat facuta de mine pt iarna, promit reteta la anul viitor). Amestecati bine, mai lasati  1minut si stingeti focul.
7. Amestecul de ceapa cu pasta de rosii se intinde in strat uniform peste piureul de fasole. Se poate servi si imediat sau se pune la frigider si se mananca rece dupa ce se patrund toate aromele.
Pofta Buna!
Pui cu legume (Reteta Tupperware) 

Ingrediente:
● Piept de pui - 0.5 buc  (jumatate dintr-un piept de pui dezosat si fara piele)
● Ardei gras - 1 buc 
● Dovlecei - 1 buc 
● Broccoli - 200 g  (proaspat sau decongelat)
● Ciuperci proaspete - 300 g 
● Sare - 1 lingurita 

Mod de preparare:
1. Pieptul de pui se spala si se taie bucati mici si subtiri.
2. Legumele se spala, se curata si se taie felii/bucatele mici.
3. Aici prezentatoarea arata Termotop-ul, deci este ca o cratita cu o sita in ea si capac. Sita este cea neagra si cratita cea alba.
4. Se pune sita in cratita si mai departe puteti prepara orice, vedeti mai jos cum.
5. Asa, si aici dupa ce puneti legumele se acopera cu  capac.
6. Deci, mai departe - puneti legumele in Termotop, sa fie cam jumatate din cratita.
7. Deasupra puneti bucatele de pui.
8. Se clocoteste apa, apoi in ea puneti sarea si orice mirodenii va plac. Mai nou am aflat ca adaugarea de sare in apa clocotita, scoate oxigenul din ea - si fierberea legumelor in apa fara oxigen este optima pentru a pastra maxim din vitaminele lor. Atentie, apa trebuie sa fie fierbinte, adica cum fierbe cum o luati si turnati in legume.
9. Turnati apa peste legume si carne sa le acopere bine.
10. Se pune capacul si se lasa 25-30 de min.
11. Dupa acest timp scoateti capacul si ridicati sita incet  pana se scurge toata apa din legume. Supa care ramane puteti s-o folositi la orice alta mancare - supa, ciroba, etc.
Explicarea acestui proces sa zic - magic - este faptul ca acest Termotop are peretii si capacul in asa fel ca vasul isi pastreaza temperatura constanta, in plus are loc o circulatie de aburi. Mai mult nu stiu sa va spun, doar ca a fost bine si gustos :)
12. Si interesant, capacul poate fi folosit ca suport pt sita, sa nu o puneti direct pe masa sau sa cautati farfurie.
13. Il serviti imediat sau rece, foarte gustos si sanatos si repede.
Va recomand, deci participati la concurs si il veti avea gratuit - daca nu, mi se pare ca el costa un pic mai mult de 100 roni, ca sa evitam discutia in comentarii referitor la preturi.
Pofta Buna!
Prajitura marmorata la tigaie 

Ingrediente:
● Oua - 3 buc 
● Zahar - 200 g 
● Esenta de vanilie - 1 lingurita 
● Ulei - 120 ml 
● Lapte batut/iaurt/chefir - 250 ml  (aproximativ 1 pahar)
● Faina - 300 g 
● Praf de copt - 10 g  (sau 1 lingura)
● Cacao pudra - 2 linguri 
● Lapte - 2 linguri 

Mod de preparare:
1. Puneti intr-un bol mare ouale, zaharul si vanilia, amestecati bine compozitia cu un tel sau mixer.
2. Incorporati incet uleiul.
3. Apoi adaugati iaurtul si iarasi amestecati.
4. La final puneti faina impreuna cu praful de copt, amestecati bine cu telul pana nu mai sunt cocoloase.
5. Ungeti cu putin ulei tigaia(neincalzita) si turnati jumatate din aluat in ea.
6. In jumatatea ramasa din bol adaugati 2 linguri de cacao si 2 linguri de lapte, amestecati bine.
Merg bine combinate aici si stafide, merisoare, nuci, etc.
7. Cu lingura puneti acest aluat cu cacao peste cel din tigaie.
8. Treceti cu o scobitoare prin aceste randuri de aluat, usor sa amestecati cele 2 straturi.
9. Acum puneti capacul pe tigaie si lasati la foc foarte mic timp de 30 de minute.
10. Dupa acest timp recomand sa faceti testul scobitorii - daca iese curata, prajitura este gata.
Partea de sus este normal sa nu se rumeneasca, dar nu va speriati, asa este ok.
Lasati 15-20 minute sa se racoreasca in tigaie, apoi o scoateti atent pe un platou.
11. In schimb baza este rumena si foarte faina, o puteti servi asa, cu fundul in sus.
12. Sau cu fata in sus, dar presarata deasupra cu putin zahar pudra sau cacao.
13. Portionati si serviti, este neasteptat de buna si cu siguranta va fi apreciata de toata familia.
Pofta Buna!
Prajitura cu mac si frisca(Revani) Reteta  

Ingrediente:
● Oua - 3 buc 
● Zahar - 600 g  (pentru sirop, prajitura si frisca)
● Ulei - 250 ml 
● Lapte - 250 ml 
● Gris - 165 g 
● Mac - 130 g 
● Faina alba - 130 g 
● Praf de copt - 10 g  (adica 1 plic)
● Esenta de vanilie - 1 buc 
● Zeama de lamaie - 2 linguri 
● Smantana dulce pentru frisca(32-35%) - 500 ml  (sa fie rece bine, de la frigider)

Mod de preparare:
1. Siropul:
In primul rand pregatim siropul si il lasam sa se racoreasca pana pregatim blatul de prajitura.
Deci, intr-o cratita turnati 500ml de apa si adaugati 300g de zahar, amestecati bine si puneti pe foc.
2. Cand incepe sa fiarba turnati zeama de lamaie, amestecati si inchideti focul.
Lasati la o parte pana pregatim si coacem prajitura.
3. Prajitura:
Intr-un bol puneti ouale si inca 200g de zahar.
4. Amestecati bine cu un tel sau cu mixerul.
5. Treptat adaugati si incorporati uleiul, amestecati in acest timp cu telul.
6. Adaugati si laptele, amestecati.
7. In continuare puneti grisul, macul, faina, praful de copt si esenta de vanilie.
8. Amestecati bine cu un tel sau mixer, trebuie sa fie un aluat fara cocoloase si un pic mai lichid, nu chiar ca cel de chec.
9. Ungeti cu putin ulei o tava adanca de cuptor - a mea este una de sticla, de 35x32 de la Ikea.
10. Turnati aluatul in tava si puneti la cuptor preincalzit la 180 de grade pentru 35-40 de minute, in functie de cuptor.
11. Cam asa arata prajitura gata coapta.
12. Cat este fierbinte turnati peste ea siropul de la pasul 1-2.
Nu va speriati, prajitura va fi perfect de umeda si frageda, absoarbe perfect si bine tot siropul.
Lasati prajitura asa sa se raceasca bine 2-3 ore minim.
13. Batem Frisca:
Cand prajitura este bine racita ne apucam sa batem frisca.
Luati smantana rece din frigider, o turnati intr-un bol adanc, adaugati 100g de zahar.
14. Bateti bine frisca la viteza mare pana se intareste si se ingroasa.
15. O treceti peste prajitura.
16. Nivelati bine cu o lingura.
17. Acoperiti tava cu o folie alimentara si puneti la frigider pentru 2-3 ore.
Asa frisca se mai intareste si se fixeaza, in plus prajitura va fi mai racoritoare si mai gustoasa.
18. O portionati si savurati cu mare placere - este delicioasa, frageda, moale, gustoasa, perfecta!
Pofta Buna!
Crisp cu mere (vegetarian) 

Ingrediente:
● Fulgi de ovaz fini - 3 pahare  (de 250 ml am paharul)
● Mere - 2 kg  (mere puneti cat aveti tigaia de mare, ar trebui sa o umpleti, deci cat mai multe cu atat mai gustos)
● Nuca taiata marunt - 0.5 pahare 
● Lamaie - 1 buc  (aveti nevoie doar de coaja rasa de la 1 lamaie)
● Esenta de vanilie - 1 buc 
● Scortisoara - 1 lingurita  (sau pudra de coriandru)
● Zahar de trestie - 3 linguri 
● Ulei de masline - 3 linguri 
● Sare - 0.5 lingurite 

Mod de preparare:
1. Puneti intr-un bol mai mare fulgii de ovaz fini.
2. Apoi adaugati nuca taiata marunt.
3. Urmeaza coaja rasa de la 1 lamaie.
4. Apoi adaugati sarea si zaharul si amestecati totul bine cu o lingura.
5. Amestecati 1/3 de pahar de apa cu esenta de vanilie, turnati compozitia in fulgii de mai sus. Apoi tot acolo turnati 3 linguri de ulei. Amestecati cu lingura apoi cu mana - la inceput veti vedea ca este parca mai uscata, dar tot asa amestecand si presand intre degete, veti observa ca se fac niste bulgari.  De fapt de la ei asa se numeste desertul, dupa ce se coc se fac crocanti si aromati.
6. Cam asa ar trebui sa fie compozitia de crisp, un pic lipicioasa si cu  bulgari in ea. Nu trebuie sa fie omogena ca o coca.
7. Ungeti o tava adanca de cuptor cu putin ulei si puneti merele, curatate de coaja si samburi si taiate marunt.
Cu cat mai multe mere puneti cu atat mai bun va fi crispul.
8. Turnati 1/4 de pahar de apa peste mere, apoi presarati scortisoara pe toata suprafata.
9. Si la final presarati compozitia de fulgi peste mere - aveti grija sa nu desfaceti bulgarii, asta este si farmecul desertului, cand se coc asa si se rumenesc. Puneti la cuptor la 180-200 grade.
10. Lasati la cuptor pana se rumeneste bine, apoi scoateti si lasati sa se racoreasca si patrunda.
Puteti sa-l serviti cu orice sos dulce preferat - eu de obicei mixez banana cu capsuni, sau orice alte fructe aveti disponibile.
Pofta Buna!